তামুলপুৰ মহকুমাৰ ভাৰত-ভূটান সীমান্ত এলেকাত ক্ৰমান্বয়ে বৃদ্ধি পাই আহিছে হাতী-মানুহৰ সংঘাত। শুকুৰবাৰে পুৱা তামুলপুৰ ৰেঞ্জৰ অধীনৰ নাগ্ৰীজুলিৰ ১ নং বগৰীখুটিত এটা বনৰীয়া হাতীৰ মৃত্যু হোৱাত অঞ্চলটোত শোকৰ ছাঁ পৰিছে।
জানিব পৰা মতে আজি পুৱাই স্থানীয় লোকে হাতীটোৰ মৃতদেহ দেখা পাই। লগে লগে অঞ্চলবাসীয়ে বন বিভাগক খবৰ দিয়াত ঘটনাস্থলত নাগ্ৰীজুলি আৰক্ষী আৰু বন বিভাগৰ লোক উপস্থিত হৈ হাতীটো উদ্ধাৰ কৰে।
ইফালে বন কৰ্মীয়ে ঘটনাৰ তদন্ত আৰম্ভ কৰে যদিও এই পৰ্যন্ত হাতীটোৰ মৃত্যুৰ কাৰণ জানিব পৰা হোৱা নাই।
উল্লেখযোগ্য যে যোৱা ৩ অক্টোবৰৰ নিশাও তামুলপুৰ ৰেঞ্জৰ অধীনৰ নাগ্ৰীজুলিৰ ১ নং বগৰীখুটিৰ বৰনদীৰ পাৰত বনৰীয়া হাতী পোৱালীৰ কৰুণ মৃত্যু হৈছিল।
হাতী-মানুহৰ সংঘাতে এতিয়া তামুলপুৰৰ বৃহত্তৰ অঞ্চলত তীব্ৰ ৰূপ ধাৰণ কৰা পৰিলক্ষিত হৈছে। সেয়ে প্ৰকৃতি প্ৰেমী ৰাইজে বনৰীয়া হাতীৰ সুৰক্ষা নিশ্চিত কৰাৰ লগতে নাগ্রীজুলি অঞ্চলৰ ৰাইজৰ জীৱন আৰু সম্পত্তিৰ নিৰাপত্তা সুনিশ্চিত কৰাৰ বাবে চৰকাৰক ব্যৱস্থা লোৱাৰ দাবী জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
